text: Grønspættebogen: Sådan adskiller spejderne sig fra hinanden
  22 juli 2017 kl. 15.21
  Der er både spejdere i grønne og blå uniformer på Spejdernes Lejr. Meget har de tilfælles, men på nogle punkter adskiller de sig fra hinanden. 
  Hvem er det, der har de blå spejderuniformer, og hvordan adskiller KFUM-Spejderne sig fra DDS’erne?
  Hvis du ikke har været spejder, så kan det være svært at vide, hvordan spejderne adskiller sig fra hinanden. 
  Der er i alt 70.000 spejdere i Danmark. De to største spejderkorps er DDS og KFUM-Spejderne. Hvis en forening vil kalde sig for et spejderkorps, så skal de være med i verdensspejderorganisationerne WOSM eller WAGGGS.
  De fem danske spejderkorps
  DDS: Det Danske Spejderkorps - ses i mørke uniformer og forskellige tørklæder KFUM-Spejderne: Kristen Forening af Unge Mennesker - ses i grønne uniformer og bordeauxrøde tørklæder De grønne pigespejdere - ses i grønne uniformer og ens mangefarvede tørklæder DBS: Danske Baptisters Spejderkorps - ses i mørkeblå uniformer og turkise tørklæder DSS: Dansk Spejderkorps Sydslesvig - ses i mørkeblå uniformer og gule tørklæderPå Spejdernes Lejr er der også spejdere fra spejderkorps, der er associeret under ovenstående korps.
  DDS og DSS er spejderkorps, der ikke fremhæver eller forkynder en bestemt trosretning. KFUM-Spejderne og De grønne pigespejdere er kristne. DBS er baptister.
  Selvom alle spejderkorpsene ikke deler den samme trosretning, så har de flere ting tilfælles. Alle korps har den samme grundlægger og bruger friluftsliv aktivt i deres aktiviteter. De deler også det samme demokratiske værdisæt, der lyder: ”Børn leder børn, og unge leder unge”.
  